**ADATKEZELÉSI TÁJÉKOZTATÓ**

**Tájékoztatás az adatkezelő személyéről**

Teljes név: Q13 Pénzügyi Zrt.

Székhely: 1118 Budapest Budaörsi út 27.

Elektronikus ügyfélszolgálat: info@q13.hu

Cégjegyzékszám: 01-10-047667

MNB Engedély száma: H-EN-I-1797/2012

Vezető tisztségviselő: Stauder György igazgatósági tag

Honlap: www.q13.hu

Felügyeleti hatóság adatvédelmi szempontból: NAIH

Nemzeti Adatvédelmi Hatóság 1122 Budapest, Szilágyi Erzsébet fasor 22/C., [www.naih.hu](http://www.naih.hu)

1. **Adatkezelés célja**

A Q 13 Pénzügyi Zrt. adatkezelésének célja a követeléskezelési tevékenység (Szolgáltatás).

1. az ügyfelek azonosítása, a többi ügyféltől való megkülönböztetése, az ügyféllel való kapcsolattartás, illetéktelenek személyes adatokhoz való hozzáférésének megakadályozása;
2. pénzmosási törvény szerinti azonosítás;
3. jogosulatlan adatkezelés megelőzése és megakadályozása, azonosítás és adatok ellenőrzése;
4. egyedi méltányossági kérelmek elbírálása és a döntés ellenőrzése
5. követelés érvényesítése peres és nem peres úton;
6. minőségbiztosítás;
7. a Szolgáltatás ügyfélszolgálatán keresztüli ügyintézés és panaszkezelés;
8. az adatkezelő, az érintett vagy harmadik személy jogos érdeke védelmében hangfelvétel készítése;
9. a jogszabályok által elrendelt adatkezelések és adatszolgáltatások teljesíthetősége;
10. adat- és információbiztonság érdekében, továbbá a visszaélések szűrésére és megakadályozására biztonsági mentések és egyéb védelmi intézkedések, archiválás;
11. kapcsolattartás üzleti partnerekkel és ezek munkavállalóival.
12. **Az adatkezelés jogalapja**

Személyes adatot a Q13 Pénzügyi Zrt. kizárólag az alábbi esetekben kezel:

1. Ha az az érintett hozzájárulását adta személyes adatainak kezeléséhez. A 14. életévét be nem töltött kiskorú és az egyébként cselekvőképtelen Ügyfél nevében a törvényes képviselő adhat hozzájárulást vagy
2. Ha az adatkezelés az Q13 PÉNZÜGYI Zrt-re vonatkozó törvény vagy jogi kötelezettség teljesítéséhez szükséges, így különösen az alábbi jogszabályok:

* A pénzmosás és terrorizmus finanszírozása megelőzéséről és megakadályozásáról szóló 2017. évi LIII. törvény (Pmt.) 7. § (2) és (8) bekezdése, 8. § (2) bekezdése, 9. § (1) bekezdése, 12. § (2) bekezdése
* A Hpt. 288. § (1)-(2) bekezdése, valamint a pénzügyi szervezetek panaszkezelésére vonatkozó szabályokról szóló 28/2014. (VII. 23.) MNB rendelet 5. § (1) bekezdése; telefonon közölt panaszok esetében a Hpt. 288. § (2) bekezdése.

Ha az adatkezelés az Q13 Pénzügyi Zrt. vagy egy harmadik fél jogos érdekeinek érvényesítéséhez szükséges, kivéve, ha ezen érdekekkel szemben elsőbbséget élveznek az érintett olyan érdekei vagy alapvető jogai és szabadságai, amelyek személyes adatok védelmét teszik szükségessé*.*

1. **A kezelt adatok köre**

A Q13 Pénzügyi Zrt. az 1. számú mellékletben felsorolt adatokat kezeli.

1. **Érintetti jogok és jogorvoslati lehetőségek (Info tv. 14-15.§)**
2. **Tájékoztatás**

Az Q13 Pénzügyi Zrt re és az általa végzett adatkezelésekre vonatkozó általános információkat a jelen Tájékoztató tartalmazza. Amennyiben a Tájékoztató ezt nem részletezi, az Ügyfél bármikor jogosult tájékoztatást kérni az Q13 Pénzügyi Zrt által az adott Szolgáltatással összefüggésben kezelt, rá vonatkozó személyes adatokról.

Bíróság, ügyészség, nyomozó hatóság, szabálysértési hatóság, közigazgatási hatóság, a Nemzeti Adatvédelmi és Információszabadság Hatóság, illetve jogszabály felhatalmazása alapján más szervek megkereshetik az Q13 Pénzügyi Zrt tájékoztatás adása, adatok közlése, átadása, illetőleg iratok rendelkezésre bocsátása végett. A Q13 Pénzügyi Zrt a megkereső szerv részére – amennyiben a pontos célt és az adatok körét megjelölte – a megkeresés céljának megvalósításához elengedhetetlenül szükséges személyes adatokat rendelkezésre bocsátja.

1. **A helyesbítéshez és törléshez való jog**

Az érintett kérésére a Q13 Pénzügyi Zrt indokolatlan késedelem nélkül helyesbíti a rá vonatkozó pontatlan személyes adatokat, valamint – figyelembe véve az adatkezelés célját – az érintett erre irányuló kérése esetén biztosítja a hiányos személyes adatok – egyebek mellett kiegészítő nyilatkozat útján történő – kiegészítését.

A Q13 Pénzügyi Zrt az érintett kérésére indokolatlan késedelem nélkül törli a rá vonatkozó személyes adatokat, ha

1. a személyes adatokra már nincs szükség abból a célból, amelyből azokat gyűjtötték vagy más módon kezelték;
2. az érintett visszavonja az adatkezelés alapját képező hozzájárulását, és az adatkezelésnek nincs más jogalapja;
3. az érintett tiltakozik az adatkezelése ellen, és nincs elsőbbséget élvező jogszerű ok az adatkezelésre;
4. az érintett személyes adatainak kezelése jogszerűtlen;
5. a személyes adatokat az Q13 PÉNZÜGYI Zrt. alkalmazandó uniós vagy tagállami jogban előírt jogi kötelezettség teljesítéséhez törölni kell;
6. **Az adatkezelés korlátozásához való jog**

Az érintett kérelmére a Q13 Pénzügyi Zrt korlátozza az adatkezelést, ha

1. az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az adatkezelő ellenőrizze a személyes adatok pontosságát;
2. az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;
3. az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez;
4. az érintett jogos érdeken vagy közérdekű célból végzett adatkezelés ellen tiltakozott – ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.

Budapest, 2018. május 24.

**1. számú melléklet – Az adatkezelések nyilvántartása (KIVONAT)**

1. **Ügyfelek és Szerződéses partnerek adatai**

| **Az adatkezelés célja (Folyamat)** | **Az érintettek kategóriái** | **A kezelt személyes adatok** | **Az adatkezelés jogalapja** | **Adattovábbítás** | **Törlési határidő** |
| --- | --- | --- | --- | --- | --- |
| **Követelésvásárlás** | a Partner munkavállalója (kapcsolattartó) | Üzleti kapcsolat tartásához szükséges elérhetőségi adatok | A Q13 Pénzügyi Zrt illetve az ügyfél jogos érdeke | nem történik | Az üzleti kapcsolat megszűnése / a kapcsolattartó személyében történő változás |
| **Ügyfelek tartozásának kezelése** | ügyfelek | kapcsolattartási adatok, ügyfél azonosítási adatok, a tartozásra vonatkozó adatok | Hozzájárulás  A Q13 Pénzügyi -Zrt illetve az ügyfél jogos érdeke | nem történik | Az ügyfél kötelezettségének teljesítését követő (maximum) öt év |
| **Ügyfelek panaszainak kezelése** | ügyfelek | kapcsolattartási adatok, ügyfél azonosítási adatok, a tartozásra vonatkozó adatok, a panaszban szereplő adatok | Hozzájárulás  A Q13 Pénzügyi Zrt illetve az ügyfél jogos érdeke | nem történik | Az ügyfél kötelezettségének teljesítését követő (maximum) öt év |
| **Méltányossági kérelmek kezelése** | ügyfelek vagy ügyfél hozzátartozói | méltányossági kérelemben szereplő különleges adatok | Hozzájárulás | nem történik | A hozzájárulás visszavonása, vagy a kérelem elbírálást követően a döntés ellenőrzése, maximum egy év |
| **Hangfelvétel rögzítése** | ügyfelek vagy ügyfél hozzátartozói | hangfelvétel | Hozzájárulás illetőleg a Q13 Pénzügyi Zrt. illetve az ügyfél jogos érdeke | nem történik | A kötelezettség teljesítését követő (maximum) öt év |